Riigivara valitsemise üleandmine

Raudteetaristu arendamist koordineerib alates 01.07.2023 Vabariigi Valitsuse seaduse § 61 lõike 1 ja § 10519 lõike 3 alusel Kliimaministeerium (KLIM), kelle õiguseellane Majandus- ja Kommunikatsiooniministeerium sõlmis 22.03.2022 Keskkonnaministeeriumi, Maa-ameti ja aktsiaseltsiga Eesti Raudtee koostöökokkuleppe, mille kohaselt viib maade omandamise menetlusi läbi ja korraldab riigi omandis olevate kinnisasjadega maakorraldustöid Maa-amet. Käskkirjas nimetatud kinnisasjad on vajalikud raudtee ja selle teenindusrajatiste rajamiseks.

Maa-amet teavitas 08.09.2022 kirjaga nr 7-5/22/14956 Transpordiametit ja 12.09.2022 kirjaga nr 7-5/22/15072 Riigimetsa Majandamise Keskust (RMK) Eesti raudtee õgvenduse alale jäävatest kinnisasjadest. Maa-amet korraldas raudtee eelprojekti krundijaotusplaanide kohaselt maakorraldustööd kinnisasjade jagamiseks. Lisaks on maakorraldustööde käigus moodustatud vahetusmaa üksus, mille osas on RMK 08.03.2023 kirjaga nr 3‑1.1/2023/4969 andnud nõusoleku.

Riigivaraseaduse § 12 lõike 6 punkti 2 kohaselt võib riigivara, välja arvatud väärtpabereid, üle anda riigivara valitseja kehtestatud korras, kui riigivara antakse üle ühe riigivara valitseja valitsemisala piires.

Kuna kinnisasjad on vajalikud Kliimaministeeriumi valitsemisala ülesannete täitmiseks, on otstarbekohane lõpetada Transpordiameti ja RMK volitused Eesti Raudtee õgvenduse alale jäävate kinnisasjade ja kinnisasja avalikes huvides omandamise menetluses vahetusmaana kaasatud riigivara osas ning kinnisasjade valitsemine üle anda Kliimaministeeriumi valitsemisele.

Lähtudes eeltoodust ja juhindudes riigivaraseaduse § 4 lõikest 1, § 12 lõike 6 punktist 2 ja § 13-st:

1. Lõpetada Riigimetsa Majandamise Keskuse ja Transpordiameti riigivara valitsemise volitused järgmiste kinnisasjade osas ning anda need üle üksnes Kliimaministeeriumi valitsemisele:
   1. Lääne-Viru maakonnas Väike-Maarja vallas Koluvere külas asuv Tallinna-Tartu raudtee R4 kinnisasi (kinnistusregistriosa nr 22947150, katastritunnus 92801:001:0823, pindala 1037 m2, sihtotstarve maatulundusmaa 100%, riigi kinnisvararegistri objekti kood KV111518);
   2. Jõgeva maakonnas Jõgeva vallas Pikkjärve külas asuv Tapa-Tartu raudtee R1 kinnisasi (kinnistusregistriosa nr 23636150, katastritunnus 24701:001:1656, pindala 3,86 ha, sihtotstarve transpordimaa 100%, riigi kinnisvararegistri objekti kood KV112936);
   3. Jõgeva maakonnas Jõgeva vallas Pikkjärve külas asuv Tapa-Tartu raudtee R2 kinnisasi (kinnistusregistriosa nr 23636250, katastritunnus 24701:001:1657, pindala 10 358 m2, sihtotstarve transpordimaa 100%, riigi kinnisvararegistri objekti kood KV112939);
   4. Jõgeva maakonnas Jõgeva vallas Nava külas asuv Tapa-Tartu raudtee R9 kinnisasi (kinnistusregistriosa nr 23672950, katastritunnus 24701:001:1675, pindala 3,27 ha, sihtotstarve transpordimaa 100%, riigi kinnisvararegistri objekti kood KV113010);
   5. Jõgeva maakonnas Jõgeva vallas Nava külas asuv Tapa-Tartu raudtee R10 kinnisasi (kinnistusregistriosa nr 23672850, katastritunnus 24701:001:1673, pindala 2,42 ha, sihtotstarve transpordimaa 100%, riigi kinnisvararegistri objekti kood KV113011);
   6. Jõgeva maakonnas Jõgeva vallas Pikkjärve külas asuv Andrenurga kinnisasi (kinnistusregistriosa nr 23636350, katastritunnus 24701:001:1653, pindala 6435 m2, sihtotstarve maatulundusmaa 100%, riigi kinnisvararegistri objekti kood KV112941);
   7. Jõgeva maakonnas Jõgeva vallas Visusti külas asuv Tapa-Tartu raudtee R20 kinnisasi (kinnistusregistriosa nr 23298450, katastritunnus 24701:001:1596, pindala 1875 m2, sihtotstarve transpordimaa 100%, riigi kinnisvararegistri objekti kood KV112138).
2. Riigimetsa Majandamise Keskusel anda punktides 1.1-1.6 nimetatud kinnisasjad ja Transpordiametil punktis 1.7 nimetatud kinnisasi aktiga üle Kliimaministeeriumi valitsemisele ning teha kinnisasjade kohta vajalikud kanded registrites.

(allkirjastatud digitaalselt)

Kristen Michal

Kliimaminister

Saata: Maa-amet, Kliimaministeerium